**Oznam pre uchádzačov neprijatých pre nedostatok miesta**

Vážení rodičia,

do prvého ročníka môžeme prijať maximálne 20 žiakov do jednej triedy, nakoľko kapacitne budovu školy nemôžeme zväčšiť. Vzhľadom k tomu, že deviataci Súkromnej základnej školy BESST, ktorí boli prijatí do prvého ročníka gymnázia majú možnosť počas zápisu požiadať o prestup do druhého ročníka, je veľká pravdepodobnosť, že sa uvoľnia niektoré miesta.

Ak máte záujem, aby Vaše dieťa bolo prijaté na miesto, ktoré sa môže uvoľniť , je potrebné, aby ste podali

* odvolanie proti neprijatiu pre nedostatok miesta do 5 dní odo dňa doručenia rozhodnutia o neprijatí (pošlite ho, prosím, poštou alebo odovzdajte osobne v kancelárii riaditeľky školy).

Dňa 12.4.2019 bude ukončený zápis prijatých uchádzačov. Ak sa uvoľnia miesta pre prijatie do prvého ročníka, budeme žiadosti o odvolanie posudzovať a rodičov vybraných kandidátov na uvoľnené miesta budeme telefonicky kontaktovať, aby potvrdili záujem o toto miesto.

Ak rodič kandidáta prejaví záujem, dohodneme sa na ďalšom postupe (vydanie nového rozhodnutia o prijatí, podpise zmluvy o vzdelávaní a vykonaní zápisu). Ak kandidát už medzitým zápisný lístok odovzdal na inej škole, je potrebné ísť na príslušnú školu zrušiť zápis a následne prísť na našu školu urobiť zápis.

Trnava 2.4.2019